cyanic-selkie/wikianc huggingface dataset:
มนต์เพลงลูกทุ่ง เอฟ.เอ็ม.
มนต์เพลงลูกทุ่ง เอฟ.เอ็ม. เป็นภาพยนตร์ไทยที่ออกฉายในปี พ.ศ. 2545 ผลงานร่วมสร้างของ สหมงคลฟิล์ม และ ลูกทุ่ง เอฟ.เอ็ม. และเป็นผลงานกำกับเรื่องแรกของบัณฑิต ทองดี โดยเป็นภาพยนตร์เรื่องแรกในประวัติศาสตร์ของวงการเพลงลูกทุ่ง และภาพยนตร์ไทย ที่รวบรวมไว้มากที่สุด ตั้งแต่นักร้อง นักแต่งเพลง นักจัดรายการลูกทุ่งเอฟ.เอ็ม. รวมถึงบุคคลที่อยู่ในวงการเพลงลูกทุ่งไทย กว่า 200 ชีวิต มาแสดงในภาพยนตร์เรื่องเดียวกัน และบทเพลงทั้งที่กำลังได้รับความนิยมในช่วงนั้นและที่เคยได้รับความนิยมก่อนหน้านั้น กว่า 30 เพลง มาใช้ประกอบภาพยนตร์เรื่องนี้ รวมทั้งบทเพลงใหม่ที่แต่งขึ้นโดยเฉพาะอีก 1 เพลง
เวชสถิติ
เวชสถิติ (Medical Statistics, อ่านว่า เวด-สะ-ถิ-ติ) หมายถึง สถิติทางการแพทย์ หรือการกระทำกับหลักฐานที่เป็นข้อมูลทางการแพทย์ ซึ่งอาจจะเป็นข้อมูลเชิงปริมาณหรือเชิงคุณภาพในทางการแพทย์ โดยมีวิธีการกระทำได้แก่ การเก็บรวบรวมข้อมูลทางการแพทย์ การนำเสนอข้อมูลทางการแพทย์ การวิเคราะห์ข้อมูลทางการแพทย์โดยใช้หลักการทางคณิตศาสตร์ และการนำผลการวิเคราะห์ข้อมูลทางการแพทย์มาสรุป และเพื่อใช้ในการจัดทำรายงานทางการแพทย์ การศึกษาวิจัยต่าง ๆ ในทางการแพทย์
เวชสถิติในความหมายทั่วไปทางการแพทย์
เวชสถิติ (Medical Record Librarian, อ่านว่า เวด-สะ-ถิ-ติ) หมายถึง ตำแหน่งพนักงานหรือเจ้าหน้าที่ผู้รับผิดชอบในงานเวชระเบียน ซึ่งมีหน้าที่ในการจัดการงานทางด้านเวชระเบียนตามที่ผู้มีหน้าที่รับผิดชอบสูงสุดทางด้านเวชระเบียนในสถานบริการสาธารณสุขมอบหมาย โดยงานต่าง ๆ เหล่านั้นอาจเป็นงานห้องบัตร งานสถิติทางการแพทย์ งานให้รหัสโรค งานบันทึกข้อมูลผู้ป่วย งานคัดกรองผู้ป่วย งานด้านคอมพิวเตอร์ หรืองานอื่น ๆ ทางด้านเวชระเบียนที่ได้รับมอบหมาย นอกจากนี้ยังหมายรวมถึงชื่อโรงเรียนที่ทำการเรียนการสอนทางด้านพื้นฐานเวชระเบียน ซึ่งมีชื่อว่า โรงเรียนเวชสถิติ (Medical Record Librarian School) ซึ่งจะมีการเรียนทางด้านเวชระเบียน รหัสโรค สรีรวิทยา กายวิภาคศาสตร์ พื้นฐานทางคลินิก วิธีดำเนินการทางการแพทย์ ศัพท์แพทย์ และสถิติ เป็นวิชาหลัก ต่อมาได้มีการพัฒนาการศึกษาทางด้านเวชสถิติซึ่งจะมีการเรียนที่เปลี่ยนชื่อไปเป็น เวชระเบียน โดยมีการเปลี่ยนจากโรงเรียนเวชสถิติเดิมไปเป็นสาขาวิชาเวชระเบียน วิทยาลัยเทคโนโลยีทางการแพทย์และสาธารณสุขกาญจนาภิเษก สังกัดสถาบันพระบรมราชชนก กระทรวงสาธารณสุข ปัจจุบันได้มีการพัฒนาหลักสูตรให้เป็นหลักสูตรในระดับปริญญาตรีด้านเวชระเบียนด้วย และมีการศึกษาต่อเนื่องในหลักสูตรวิทยาศาสตร์บัณฑิต สาขาเวชระเบียน คณะสังคมศาสตร์และมนุษยศาสตร์ มหาวิทยาลัยมหิดล ซึ่งปัจจุบันก็ได้มีการศึกษาจากการปรับปรุงหลักสูตรเป็นหลักสูตร 4 ปี
ตำแหน่งเจ้าพนักงานเวชสถิติ
-ตําแหน่งประเภท ทั่วไป
-ชื่่อสายงาน ปฏิบัติงานเวชสถิติ
-ชื่่อตําแหนงในสายงาน เจ้าพนักงานเวชสถิติ
-ลักษณะงานโดยทั่วไป สายงานนี้คลุมถึงตําแหน่งต่าง ๆ ที่ปฏิบัติงานเกี่ยวกับสถิติทางการแพทย์ในขั้นตอนเบื้องต้น ซึ่งมีลักษณะงานที่ปฏิบัติเก ี่ ยวกับการจัดเก็บ รวบรวม ข้อมูลและตัวเลขสถิติที่เกี่ยวข้องกับผู้ป่วย ซึ่งประกอบด้วยโรคภัยไข้เจ็บต่าง ๆ การรักษาพยาบาลและการวิเคราะห์โรคเพ ื่อประโยชนืในการปรับปรุงคุณภาพ ของการรักษาพยาบาลการปรับปรุงและขยายกิจการของโรงพยาบาลและหน่วยงานอื่น ๆ ที่เก ี่ ยวข้องกับ การรักษาพยาบาลและเพ ื่อประโยชน์แก้การศึกษา ค้นคว้า วิจัยและวางมาตรการในการป้องกันโรค ตลอดจนการวางแผนเกี่ยวกับสาธารณสุขของประเทศในด้านอื่น ๆ ด้วยและปฏิบัติหน้าที่อี่นที่เกี่ยวข้อง
ระดับตําแหน่ง ปฏิบัติงาน
หน้าที่ความรับผิดชอบหลัก ปฏิบัติงานในฐานะผู้ปฏิบัติงานระดับต้นซ ึ่งไม่จําเป็นต้องใช้ผู้สําเร็จการศึกษาระดับปริญญา ปฏิบัติงานด้านเวชสถิติ ตามแนวทางแบบอยย่างขั้นตอน และวิธีการที่ชัดเจน ภายใต้การกํากับ แนะนํา ตรวจสอบ และปฏิบัติงานอื่นตามที่ได้รับมอบหมาย โดยมีลักษณะงานที่ปฏิบัติในด้านต่าง ๆ ดังน ี้
1. ด้านปฏิบัติการ (1) ให้บริการในงานเวชระเบียน อย่างมีมาตรฐานเพ ื่ อการรักษาดูแลสุขภาพผู้ป่วย (2) ให้บริการ จําแนกประเภทผู้ป่วย เพ ื่ อการส่งผู้ป่วยไปรับการรักษากลุ่มเฉพาะโรค ได้อย่างถูกต้อง (3) ให้รหัสทางการแพทย์ตามมาตรฐานได้อย่างถูกต้องเพื่อใช้ประกอบการปฏิบัติงาน ของบุคลากรทางการแพทย์ (4) เก็บรวบรวมข้อมูลทางการแพทย์ เพื่อจัดทํารายงาน และนําเสนอเจ้าหน้าที่ระดับสูงข ึ้นไป
2. ด้านบริการ
(1) ให้บริการข้อมูลเวชระเบียนและสถิติประเภทต่าง ๆ แก้หน่วยงานที่เกี่ยวข้อง บุคลากร ทางการแพทย์ ประชาชน เพื่อนําไปใช้ประโยชน์ในการปฏิบัติงาน ศึกษา อ้างอิงวางแผนงานต่างๆ
(2) ประสานงานกับบุคคลภายในหน่วยงานเดียวกัน เพี่อให้การดําเนินงานเป็นไปอย่าง ราบรื่นและมีประสิทธิภาพ
คุณสมบัติเฉพาะสําหรับตําแหน่ง มีคุณวุฒิอย่างใดอย่างหนึ่งดังต่อไปนี้
1. ได้รับประกาศนียบัตรซึ่งมีระยะเวลาการศึกษาไม่น้อยกว่า 2 จากประโยคมัธยมศึกษา ตอนปลายที่ศึกษาวิชาสามัญทางการพยาบาลเวชสถิติหรือทางอื่นที่ ก.พ. กําหนดว่าใช้เป็นคุณสมบัติ เฉพาะสําหรับตําแหน่งนี้ได้
2. ได้รับประกาศนียบัตรวิชาชีพชั้นสูงเวชระเบียน
3. ได้รับประกาศนียบัตรหรือคุณวุฒิอย่างอ ื่ นท ี่ ก.พ. กําหนดว่าใช้เป็นคุณสมบัติเฉพาะสําหรับ ตําแหน่งนี้ได้ ความรู้ความสามารถ ทักษะ
สมรรถนะที่จําเป็นสําหรับตําแหน่ง
1. ความรู้ความสามารถที่จําเป็นสําหรับการปฏิบัติงานในตําแหน่ง
2. ทักษะที่จําเป็นสําหรับการปฏิบัติงานในตําแหน่ง
3. สมรรถนะที่จําเป็นสําหรับการปฏิบัติงานในตําแหน่ง
ระดับตําแหน่ง ชํานาญงาน
หน้าที่ความรับผิดชอบหลัก ปฏิบัติงานในฐานะหัวหน้างาน ซึ่งไม่จําเป็นต้องใช้ผู้สําเร็จการศึกษาระดับปริญญา โดยต้อง กํากับ แนะนํา ตรวจสอบการปฏิบัติงานของผู้ร่วมปฏิบัติงาน โดยใช้ความรู้ความสามารถ ประสบการณื และความชํานาญงานดานเวชสถิติปฏิบัติงานที่ตองตัดสินใจหรือแกปญหาที่คอนขางยากและปฏิบัติงาน อื่นตามที่ไดรับมอบหมาย หรือ ปฏิบัติงานในฐานะผูปฏิบัติงานที่มีประสบการณซึ่งไมจําเปนตองใชผูสําเร็จการศึกษาระดับ ปริญญา โดยใชความรูความสามารถ ประสบการณและความชํานาญงานดานเวชสถิติปฏิบัติงานที่ตอง ตัดสินใจหรือแกไขปญหาที่คอนขางยากและปฏิบัติงานอื่นตามที่ไดรับมอบหมาย โดยมีลักษณะงานท ี่ปฏิบัติในดานตาง ๆ ดังน ี้
1. ดานปฏิบัติการ
(2) ใหรหัสทางการแพทยสําหรบผั ูปวยที่มีภาวะแทรกซอนหลายโรค ตามมาตรฐานได อยางถูกตอง เพ ื่อใชประกอบการปฏิบัติงานของบุคลากรทางการแพทย
(3) ศึกษา คนควา จัดทํารายงานขอมูลสุขภาพ เพ ื่อใหเจ าหนาท ี่ ระดับสูงข ึ้นไปนําไปใช ประกอบการวางแผน และการพัฒนาคุณภาพงานไดอยางเหมาะสม
2. ดานการกํากับดูแล
(1) กํากับดูแลการปฏิบัติงานของผูรวมปฏิบัติงานในระดับรองลงมา เพ ื่อใหสามารถ ปฏิบัติงานไดอยางถูกตอง
(2) วางระบบและแผนการปฏิบัติงานของตนเอง เพ ื่อใหสามารถปฏิบัติงานไดอยางมี ประสิทธิภาพ
3. ดานบริการ
(1) ใหความรู คําปรึกษา ขอมูลดานเวชระเบียนและสถิติประเภทตางๆ แกหนวยงาน ที่เก ี่ ยวของ บุคลากรทางการแพทย ประชาชน เพ ื่ อนําไปใชประโยชนในการปฏิบัติงาน ศึกษา อางอิง วางแผนงานตาง ๆ
(2) ติดตอ ประสานงานกับหนวยงานท ี่ เก ี่ ยวของท ั้งภายในและภายนอก เพ ื่อใหการ ดําเนินงานเปนไปอยางราบร ื่ นและมีประสิทธิภาพ
คุณสมบัติเฉพาะสําหรับตําแหนง
1. มีคุณสมบัติเฉพาะสําหรับตําแหนง เจาพนักงานเวชสถิติระดับปฏิบัติงาน และ
2. เคยดํารงตําแหนงประเภททั่วไป ระดับปฏิบัติงาน มาแลวไมนอยกวา 5 ปกําหนดเวลา 5 ปใหลดเปน 4 ปสําหรับผูมีคุณสมบัติเฉพาะสําหรับตําแหนงเจาพนักงานเวชสถิติระดับปฏิบัติงาน ขอ 2 หรือขอ 3 ที่เทียบไดไมต่ํากวาประกาศนียบัตรวิชาชีพช ั้ นสูงหรือดํารงตําแหนงอ ื่ นท ี่ เทียบได ไมต่ํากวาน ี้ ตามหลักเกณฑและเง ื่อนไขที่ ก.พ. กําหนด โดยจะตองปฏิบัติงานเวชสถิติ หรืองานอ ื่ นท ี่ เก ี่ ยวของตามที่สวนราชการเจาสังกัดเห็นวาเหมาะสมกับหนาท ี่ ความรับผิดชอบและลักษณะงานท ี่ปฏิบัติ มาแลวไมนอยกวา 1 ป
ระดับตําแหนง อาวุโส
หนาที่ความรับผิดชอบหลัก ปฏิบัติงานในฐานะหัวหนางาน ซึ่งไมจําเปนตองใชผูสําเร็จการศึกษาระดับปริญญา โดยตอง กํากับ แนะนํา ตรวจสอบการปฏิบัติงานของผูรวมปฏิบัติงาน โดยใชความรูความสามารถ ประสบการณ และความชํานาญงานดานเวชสถิติคอนขางสูง มีงานในความรับผิดชอบท ี่ หลากหลาย ปฏิบัติงานที่ตอง ตัดสินใจหรือแกปญหาในงานที่คอนขางยากมากและปฏิบัติงานอื่นตามที่ไดรับมอบหมาย โดยมีลักษณะงานท ี่ปฏิบัติในดานตาง ๆ ดังน ี้
1. ดานการกํากับดูแล
(1) ควบคุม กํากับ ดูแลการปฎิบัติงานของผูใตบังคับบัญชา เพ ื่อใหการปฏิบัติงาน บรรลุเปาหมายและวัตถุประสงคของหนวยงาน
(2) ควบคุม กํากับ ดูแลโครงการขนาดเล็กที่มีขั้นตอนการดําเนินงานไมซับซอน เพ ื่อให การบริหารจัดการบรรลุวัตถุประสงคของหนวยงาน
2. ดานปฏิบัติการ
(1) พัฒนามาตรฐานรหัสดานสุขภาพ จัดทําคูมือการปฏิบัติงาน ตัดสินใจแกไขปญหา เพ ื่ อพัฒนาการทํางานใหมีประสิทธิภาพตามมาตรฐาน
นักวิชาการสถิติ
สายงาน วิชาการสถิติ
ลักษณะงานโดยทั่วไป สายงานนี้ครอบคลุมตำแหน่งต่างๆ ที่ปฏิบัติงานด้ายวิชาการสถิติ ซึ่งมีลักษณะงานที่ปฏิบัติเกี่ยวกับวิชาการทางด้านสถิติ เช่น การกำหนดมาตรฐานสถิติ กำหนดระเบียนรวิธีปฏิบัติและควบคุมคุณภาพเชิงสถิติ และเทคนิคการปฏิบัติการทางสถิติ การวางแผนจัดทำสถิติ รวมทั้งการดนินการส่งเสริมวิชาการสถิติ และปฏิบัติหน้าที่อื่นที่เกี่ยวข้อง
นักวิชาการเวชสถิติ
ตำแหน่งประเภท เชี่ยวชาญเฉพาะ
สายงาน วิชาการเวชสถิติ
ลักษณะงานโดยทั่วไป สายงานนี้ครอบคลุมถึงตำแหน่งต่างๆ ที่ปฏิบัติงานงิชาการเวชสถิติ ซึ่่งมีลักษณะงานที่ปฏิบัติเกี่ยวกับสถิติผู้ป่วย การรักษาพยาบาล การวิเคราะห์โรค การแปลข้อมูลและลงรหัส การจัดทำและวิเคราะห์ข้อมูลเวชสถิติ เพื่อประโยชน์ในการปรับปรุงและขยายกิจการของโรงพยาบาลและหน่วยงานอื่นๆ ที่เกี่ยวข้องกับการรักษาพยาบาล เพื่อประโยชน์แก่การศึกษา ค้นคว้าวิจัย และวางมาตรการในการป้องกันโรคของโรงพยาบาลในสังกัดสถาบันอุดมศึกษาต่างๆ ตลอดจนการวางแผนเกี่ยวกับสาธารณสุขของประเทศด้านอื่นๆ และปฏิบัติหน้าที่อื่นที่เกี่ยวข้อง
ชื่อระดับตำแหน่ง
1.รับดับปฏิบัติการ
2.ระดับชำนาญการ
3.ระดับชำนาญการพิเศษ
คณะกรรมการราษฎร
คณะกรรมการราษฎร (Council of People's Commissars) อาจหมายถึง:
เวชสถิติ
นักวิชาการเวชสถิติ
4.ระดับเชี่ยวชาญ
5. ระดับเชี่ยวชาญพิเศษ
รักบ้านเรา
รักบ้านเรา (ละครเทิดพระเกียรติ) เป็นละครโทรทัศน์แนว การอยู่ร่วมกับครอบครัวและสังคมอย่างมีความสุข บทประพันธ์ของ บทโทรทัศน์โดย กำกับการแสดงโดย สราวุธ วิเชียรสาร ผลิตโดย บริษัท ทูแฮนส์ จำกัด ออกอากาศทุกวันจันทร์–ศุกร์ เวลา 19.00 - 19.45 น. ทาง สถานีโทรทัศน์โมเดิร์นไนน์ทีวี นำแสดงโดย ศรราม เทพพิทักษ์, ลภัสรดา ช่วยเกื้อ, ภูริ หิรัญพฤกษ์, อลิชา หิรัญพฤกษ์ และนักแสดงชั้นนำอีกมากมาย เริ่มตอนแรกวันที่ พ.ศ. 2551
เรื่องย่อ
ละครเฉลิมพระเกียรติ รักบ้านเรา นำแสดงโดย ศรราม เทพพิทักษ์, รุจิรา ช่วยเกื้อ, ภูริ หิรัญพฤกษ์, อลิชา ไล่ศัตรูไกลและพิมพ์แข กุญชร ณ อยุธยา เป็นละครเรื่องราวเกี่ยวกับการกลับไปพัฒนาชุมชนของตนเอง ทำให้เป็นชุมชนที่เข้มแข็ง ชุมชนบ้านใหม่ มีการทำโฮมสเตย์ นวดแผนโบราณ นอกจากนี้ยังมีวิทยุชุมชน เพื่อเป็นแหล่งรวมของชุมชน นักจัดรายการวิทยุของรายการ คือ ดีเจอาทร (หนุ่ม ศรราม) และ ดีเจพี่อู๊ด (จากเป็นต่อ)
อารมณ์ อาถรรพณ์ อาฆาต
อารมณ์ อาถรรพณ์ อาฆาต เป็นภาพยนตร์แนวสยองขวัญ โดย สหมงคลฟิล์ม ออกฉายเมื่อวันที่ 12 กรกฎาคม พ.ศ. 2545 ประกอบด้วย 3 เรื่องจาก 3 ประเทศ โดย 3 ผู้กำกับภาพยนตร์ ได้แก่ เกาหลี ไทย และฮ่องกง ได้แก่ คิม จี-วูน (ตอน Memories), นนทรีย์ นิมิบุตร (ตอน The Wheel) และ ปีเตอร์ โฮ-ซัน ชาน (ตอน Going Home) กับบริษัทภาพยนตร์ของคนรุ่นใหม่ B.O.M. Film Productions, Cinemasia และ Applause Pictures ภาพยนตร์ทำรายได้ในประเทศไทย 58.20 ล้านบาท
แอมะซอนคินเดิล
แอมะซอนคินเดิล เป็นตระกูลเครื่องอ่านหนังสืออิเล็กทรอนิกส์ที่ออกแบบและทำการตลาดโดยแอมะซอน.คอม เครื่องแอมะซอนคินเดิลถือเป็นช่องทางหนึ่งที่ผู้ใช้สามารถค้นหา ซื้อ ดาวน์โหลด และอ่านหนังสือ หนังสือพิมพ์ นิตยสารอิเล็กทรอนิกส์ และสื่อดิจิทัลอื่น ๆ โดยการเข้าถึงคลังคินเดิลสตอร์ผ่านเครือข่ายไร้สาย แอมะซอนได้เริ่มวางจำหน่ายคินเดิลเป็นครั้งแรกในวันที่ 19 พฤศจิกายน พ.ศ. 2550 ในช่วงแรกออกแบบให้เป็นอุปกรณ์แบบเดียว ก่อนจะพัฒนาให้เป็นอุปกรณ์หลายแบบอย่างในปัจจุบัน เช่น เครื่องอ่านที่ใช้การแสดงผลแบบกระดาษและหมึกอิเล็กทรอนิกส์ แท็บเล็ตที่ใช้ระบบปฏิบัติการแอนดรอยด์และจอภาพผลึกเหลวแบบสี และโปรแกรมประยุกต์คินเดิลบนแพลตฟอร์มคอมพิวเตอร์หลัก ๆ ทุกแพลตฟอร์ม เป็นต้น อุปกรณ์คินเดิลทุกแบบได้รับการผสานเข้ากับเนื้อหาในคินเดิลสตอร์ และในเดือนมกราคม พ.ศ. 2560 คินเดิลสตอร์ได้รายงานว่า มีหนังสือในคลังที่พร้อมให้การบริการมากกว่า 5 ล้านเล่มในสหรัฐอเมริกา
อวาริส
อวาริส (, ; อียิปต์: ḥw.t wꜥr.t, บางครั้งแปลว่า ฮัต-วาเรต; Αὔαρις; Άβαρις; حوّارة) เป็นเมืองหลวงของประเทศอียิปต์ภายใต้การปกครองของชาวฮิกซอส ซึ่งปัจจุบันตั้งอยู่ใน Tell el-Dab'a ในภูมิภาคตะวันออกเฉียงเหนือของสามเหลี่ยมปากแม่น้ำไนล์ เนื่องจากเป็นเส้นทางหลักของแม่น้ำไนล์ที่ไหลไปทางตะวันออก ตำแหน่งศูนย์กลางของอียิปต์ ทำให้กลายเป็นเมืองหลวงทางการค้าที่สำคัญ ภายหลังฟาโรห์อาโมสที่ 1 ทรงยึดครองเมืองนี้ประมาณศตวรรษที่ 18 ก่อนคริสตกาล
ศัพทมูล
ชื่อในภาษาอียิปต์เมื่อสหัสวรรษที่ 2 ก่อนคริสตกาลอาจออกเสียงเป็น *Ḥaʔət-Waʕrəʔ หมายความว่า “บ้านแห่งภูมิภาค” และสื่อถึงเมืองหลวงของเขตปกครอง (wʕr.t) ในปัจจุบันยังมีชื่อเมืองที่คล้ายกันคือ เมืองฮาวารา ซึ่งตั้งอยู่บริเวณเขตฟัยยูม หรือที่คลีเมนต์แห่งอเล็กซานเดรียเรียกชื่อเมืองนี้ว่า "อาไทน์รา" (Athyria)
เดย์ซิกซ์
เดย์ซิกซ์ เป็นวงดนตรีป๊อปร็อคของเกาหลีใต้ภายใต้สังกัดเจวายพีเอนเตอร์เทนเมนต์ เปิดตัวเมื่อวันที่ 7 กันยายน พ.ศ. 2558 โดยมีอีพี เดอะเดย์ ซึ่งขึ้นถึงอันดับ 2 ในชาร์ตอัลบั้มโลกของบิลบอร์ด หนึ่งสัปดาห์หลังจากการเปิดตัว วงดนตรีประกอบด้วยสมาชิกสี่คนได้แก่ ซ็องจิน, ย็องเค, ว็อนพิล และ โดอุน ซึ่งเดิมเป็นวงดนตรีหกคน โดยจุนฮย็อก (คีย์บอร์ด) ได้ออกจากวงไปในเดือนกุมภาพันธ์ พ.ศ. 2559 และเจ ได้ออกจากค่ายเมื่อวันที่ 31 ธันวาคม พ.ศ. 2564 ซึ่งสมาชิกเดย์ซิกซ์ทุกคนมีส่วนสำคัญในการเขียน, แต่งเพลง และผลิตเพลงของวง
ค.ศ. 2014–2016: ก่อนการเปิดตัวและการเปิดตัว
ในตอนเริ่มต้นทางต้นสังกัด เจวายพีเอนเตอร์เทนเมนต์ จะประกาศเปิดตัววงดนตรีอะคูสติกในชื่อของ 5LIVE ซึ่งสมาชิกประกอบด้วย ซ็องจิน (กาฆอน), เจ (กีตาร์), ย็องเค (กีตาร์เบส), จุนฮย็อก (คีย์บอร์ด) และว็อนพิล (ซินธิไซเซอร์) ในปี ค.ศ. 2013 วงได้เริ่มโปรโมตโดยปรากฏตัวในตอนที่ 4 ของรายการ WIN: Who Is Next ออกอากาศทางเอ็มเน็ต ซึ่งเป็นรายการเซอร์ไวเวิลของทางค่ายวายจีเอ็นเตอร์เทนเมนต์ และได้ปล่อยเพลง "Lovely Girl" ซึ่งเป็นเพลงประกอบละครเรื่อง รักพลิกล็อกของนายหน้าหวาน (Bel Ami / Pretty Boy) หลังจากนั้นทางต้นสังกัดได้ตัดสินใจเปลี่ยนเป็นการเดบิวต์วงดนตรีร็อกแทน โดยมีการเปลี่ยนตำแหน่งใหม่ คือซ็องจินเปลี่ยนเป็นตำแหน่งกีตาร์ และในกลางปี ค.ศ. 2015 ทางบริษัทได้รับสมัครมือกลองเพื่อเป็นสมาชิกคนใหม่ของวง โดยโดอุนผ่านการคัดเลือก และเป็นสมาชิกคนสุดท้ายที่เข้ามาในวง และได้เปลี่ยนชื่อวงเป็น เดย์ซิกซ์ (DAY6)
เดย์ซิกซ์ได้เปิดตัวอีพีแรกของพวกเขา ที่มีชื่อว่า The Day พร้อมกับซิงเกิล "Congratulations" ซึ่งปล่อยในวันที่ 7 กันยายน ค.ศ. 2015
ค.ศ. 2017: โปรเจกต์ Every Day6
ในวันที่ 29 ธันวาคม 2016 เดย์ซิกซ์ได้ประกาศโปรเจกต์ปล่อยผลงานเพลงรายเดือนของพวกเขา ที่จะเกิดขึ้นในปี ค.ศ. 2017 ที่มีชื่อว่า Every DAY6 เป็นโปรเจกต์ที่จะปล่อยเพลง 2 เพลงในทุกๆ เดือนตลอดปี ซึ่งมักจะปล่อยในวันที่ 6 ของทุกเดือน (ยกเว้นเดือนพฤษภาคม มิถุนายน สิงหาคม และตุลาคม) พร้อมด้วยคอนเสิร์ตก่อนที่จะมีการปล่อยเพลงของทุกเดือน
เดย์ซิกซ์ได้ปล่อยซิงเกิลประจำเดือนแรก คือเพลง "I Wait" และไซด์แทร็ก (Sidetrack) "Goodbye Winter" ซึงปล่อยในวันที่ 6 มกราคม ซิงเกิลสำหรับเดือนที่สองคือ "You Were Beautiful" และ "My Day" ปล่อยในวันที่ 6 กุมภาพันธ์
ในเดือนมิถุนายน 2017 เดย์ซิกซ์ได้เปิดตัวอัลบั้มเต็มชุดแรกของพวกเขาคือ Sunrise ซึ่งมีทั้งหมด 14 เพลงโดยรวมถึงเพลงที่ปล่อยออกมาตั้งแต่เดือนมกราคมถึงพฤษภาคม และอีกสองเพลงใหม่ "I Smile" (เป็นซิงเกิ้ลนำของอัลบั้ม) และ "Lean On Me " นอกจากนี้ยังมีเพลง "Letting Go (Rebooted ver.)" และ "Congratulations (Final ver.)" รวมอยู่ในอัลบั้มด้วย ในวันเดียวกันนั้นเดย์ซิกซ์ได้ประกาศชื่อแฟนคลับอย่างเป็นทางการว่า My Day
โปรเจกต์สำหรับเดือนกรกฎาคม ประกอบด้วยซิงเกิลนำ "Hi Hello" และไซด์แทร็ก "Be Lazy" ถัดมาในวันที่ 7 เดือนสิงหาคม พวกเขาปล่อยเพลง "What Can I Do" และ "Whatever!" ในเดือนกันยายน พวกเขากลับมาพร้อมด้วยซิงเกิลนำอย่าง "I Loved You" และ "I'll Remember"
สำหรับเดือนตุลาคม กลับมาพร้อมซิงเกิล "When You Love Someone" และ "I Need Somebody" โดยมิวสิกวิดีโอตั้งแต่เดือนสิงหาคมจนถึงตุลาคมมีเนื้อหาต่อเนื่องกัน หรือที่เรียกว่า "ไตรภาค" (Trilogy) นอกจากนี้ เดย์ซิกซ์ได้จัดแฟนมิตติ้งที่ทวีปอเมริกาเหนือโดยใช้ชื่อว่า DAY6 Live & Meet in North America 2017 ซึ่งจัดโดย "SubKulture Entertainment" โดยเริ่มต้นที่ลอสแอนเจลิส ในวันที่ 20, ออสติน ในวันที่ 22, นิวยอร์ก ในวันที่ 24, ดีทรอยต์ ในวันที่ 27 และสิ้นสุดในโตรอนโต วันที่ 29 ตุลาคม
ในเดือนพฤศจิกายน ประกอบด้วยซิงเกิล "All Alone" และ "Pouring" ที่เปิดตัวในวันที่ 6 และในวันที่ 28 พฤศจิกายน ทางเจวายพีเอนเตอร์เทนเมนต์ได้ประกาศทัวร์คอนเสิร์ตทั่วประเทศเป็นครั้งแรก ซึ่งจะจัดขึ้นในปี ค.ศ. 2018 โดยจะเริ่มต้นที่ปูซาน และจะสิ้นสุดที่แทจ็อน ในวันที่ 10 กุมภาพันธ์
ในวันที่ 6 ธันวาคม ทางเดย์ซิกซ์ได้ส่งท้ายโปรเจกต์ของพวกเขาด้วยการเปิดตัวอัลบั้มเต็ม Moonrise โดยในอัลบั้มจะประกอบด้วยเพลงที่ถูกเผยแพร่ตั้งแต่เดือนกรกฎาคมถึงพฤศจิกายน และเพลงใหม่ประจำเดือนธันวาคม ที่มีชื่อเพลงว่า "I Like You" เป็นเพลงไตเติ้ลของอัลบั้ม นอกจากนี้ยังมีไซด์แทร็กอีกสองเพลงคือ "Better Better" และ "I'll Try"
ค.ศ. 2018 : การเปิดตัวที่ญี่ปุ่น, Shoot Me: Youth Part 1, Remember Us: Youth Part 1 และDAY6 1st world tour 'Youth'
ทางวงได้ประกาศรับสมัครออฟฟิเชียลแฟนคลับรุ่นแรก ตั้งแต่วันที่ 5 มกราคมถึง 25 มกราคม
เดย์ซิกซ์ประกาศเปิดตัวอย่างเป็นทางการที่ญี่ปุ่นในวันที่ 14 มีนาคมด้วยซิงเกิลแรกในภาษาญี่ปุ่นชื่อว่า "If ～また逢えたら～" ซึ่งซิงเกิลนี้ยังเป็นซิงเกิลประกอบละครญี่ปุ่นเรื่อง "Repeat"  ส่วนมิวสิกวิดีโอของซิงเกิลถูกปล่อยออกมาในวันที่ 2 กุมภาพันธ์ หลังจากนั้นพวกเขาประกาศว่าจะจัดคอนเสิร์ต Every Day6 Finale Concert จัดในวันที่ 3 - 4 มีนาคม ณ โอลิมปิกฮอลล์ เพื่อเป็นการส่งท้ายโปรเจกต์ "Every Day6"
ในเดือนเมษายน เดย์ซิกซ์ได้ประกาศจัดคอนเสิร์ตในประเทศญี่ปุ่นครั้งแรกของพวกเขา โดยใช้ชื่อว่า DAY6 1st Live in Japan 'The Best Day' ซึ่งจะจัดในวันที่ 13 มิถุนายนที่เมืองโตเกียว ต่อในเดือนพฤษภาคม มีการประกาศว่าเดย์ซิกซ์จะปล่อยซิงเกิลที่สองในภาษาญี่ปุ่นคือ "Stop the Rain" ในวันที่ 25 กรกฎาคม ซึ่งผลิตโดยคุณ Shinichi Ubukata นักกีตาร์ชาวญี่ปุ่นชื่อดัง (และสมาชิกวง ELLEGARDEN   และ Nothing's Carved in Stone  )
เดือนพฤษภาคม ทางต้นสังกัดได้ประกาศว่าเดย์ซิกซ์จะจัดเวิลด์ทัวร์ คอนเสิร์ตเป็นครั้งแรก ใช้ชื่อว่า DAY6 1st world tour 'Youth' โดยจะเริ่มเวทีแรกวันที่ 22–24 มิถุนายนที่โซล และเวทีสุดท้ายในวันที่ 29 มกราคม 2019 ที่ อัมสเตอร์ดัม ประเทศเนเธอร์แลนด์
ในเดือนมิถุนายน 2018 ได้เปิดตัวอัลบั้มรวมเพลงและเป็นเต็มในภาษาญี่ปุ่นอัลบั้มแรก ชื่อว่า The Best Day ซึ่งประกอบด้วยซิงเกิลภาษาเกาหลีที่ถูกปล่อยออกมาก่อนหน้านั้นและสามเพลงเวอร์ชันใหม่ "Congratulations (English ver.)", "I Wait (Japanese ver.)" และ "You Were Beautiful (English ver.)" ถัดมาวันที่ 26 มิถุนายน เดย์ซิกซ์ได้เปิดตัวอีพีที่สามของพวกเขา Shoot Me: Youth Part 1 ซึ่งเป็นอัลบั้มแรกในซีรียส์ "Youth" ซึ่งมินิอัลบั้มนี้ประกอบด้วยเจ็ดเพลง โดยมีซิงเกิลนำชื่อว่า "Shoot Me" หลังจากนั้นก็ได้ปล่อยมินิอัลบั้มส่วนที่สอง Remember Us: Youth Part 2 ในวันที่ 10 ธันวาคม 2018 พร้อมกับเพลงไตเติ้ลชื่อ "days gone by"
ค.ศ. 2019: The Book of Us: Gravity, The Book of Us: Entropy และDAY6 2nd world tour 'Gravity'
ในเดือนมกราคม 2019 เดย์ซิกซ์ ได้ประกาศรับสมัครออฟฟิเชียลแฟนคลับ รุ่นที่ 2
หลังจากงาน DAY6 2nd fan meeting in Seoul เมื่อวันที่ 15 กรกฎาคม 2019 เดย์ซิกซ์ได้เปิดตัวอัลบั้ม The Book of Us: Gravity ซึ่งเป็นอัลบั้มแรกในซีรีส์ "The Book of Us" โดยได้ปล่อยมิวสิกวิดีโอเพลงไตเติ้ล "Time of Our Life" บนยูทูบ เมื่อเวลาเที่ยงคืนตามเวลาของประเทศเกาหลี โดยการเปิดตัวของมินิอัลบั้มในครั้งได้รับความนิยมอย่างมาก จนทำให้เดย์ซิกซ์ชนะรางวัลในงานมิวสิกโชว์เป็นครั้งแรกในวันที่ 24 กรกฎาคม 2019 นอกจากนี้วงได้ยังประกาศคอนเสิร์ต เวิลด์ทัวร์ ครั้งที่ 2 เมื่อวันที่ 8 สิงหาคม 2019 DAY6 2nd world tour 'Gravity' โดยเริ่มคอนเสิร์ตแรกในวันที่ 9–11 สิงหาคมในประเทศเกาหลี และจะแสดงวันที่ 31 มกราคม 2020 ที่มาดริด เป็นวันสุดท้าย ซึ่งเวิลด์ทัวร์ในครั้งนี้ทำการแสดงไปทั้งหมด 31 รอบการแสดง ภายใน 26 เมือง
สำหรับสตูดิโออัลบั้มในปลายปี 2019 The Book of Us: Entropy เป็นอัลบั้มชุดที่สองภายใต้ซีรีส์นี้ มาในรูปแบบของแนวเพลงที่แตกต่างและหลากหลายมากขึ้น ซึ่งเปิดตัวเมื่อวันที่ 22 ตุลาคม พร้อมกับเอ็มวีเพลงไตเติล "Sweet Chaos"
ค.ศ. 2020–ปัจจุบัน: The Book of Us: The Demon, เดบิวต์ยูนิตย่อย, ซ็องจินเข้ากรมทหาร และ The Book of Us: Negentropy, เจออกจากวงและต้นสังกัด
วันที่ 26 เมษายน ค.ศ. 2020 เดย์ซิกซ์ปล่อย Trailer Film สำรหับการคัมแบคกับอีพี The Book of Us: The Demon ในรอบ 7 เดือน โดยในวันที่ 10 พฤษภาคม ก่อนการคัมแบคเพียงหนึ่งวัน เจวายพีเอนเตอร์เทนเมนต์ได้ออกมาแถลงการว่าการคัมแบคในครั้งนี้จะหยุดพักการโปรโมต เนื่องจากมีสมาชิกของวงมีปัญหาสุขภาพด้านจิตใจและจะหยุดพักเพื่อการรักษาตัวต่อไป โดยข้อความในแถลงการณ์มีดังนี้ :
"สวัสดีนี่คือ JYP Entertainment
ก่อนอื่นเราต้องขออภัยที่ส่งข่าวที่โชคร้ายเช่นนี้ในวันคัมแบ็กของ DAY6 เมื่อเร็ว ๆ นี้สมาชิกบางคนแสดงอาการวิตกกังวลทางจิตใจและได้รับการตรวจอย่างละเอียด คำแนะนำทางการแพทย์คือพวกเขาต้องการการพักผ่อนและความมั่นคงที่เพียงพอ หลังจากการหารืออย่างรอบคอบระหว่างเอเจนซี่และสมาชิกเรามีมติให้ระงับการโปรโมทของทีมชั่วคราว รวมถึงการโปรโมทสำหรับอัลบั้มที่กำลังจะมาถึงนี้เพื่อมุ่งเน้นการฟื้นฟูสุขภาพของพวกเขา
เราขอให้คุณเข้าใจในการระงับโปรโมทโดยฉับพลันก่อนที่จะเปิดตัวอัลบั้มใหม่ ในฐานะเอเจนซี่เราสัญญาว่าจะพยายามอย่างเต็มที่เพื่อรักษาสุขภาพของสมาชิกก่อนและให้ความสำคัญกับการพัฒนาสุขภาพของสมาชิก เราจะแจ้งให้คุณทราบเกี่ยวกับรายละเอียดการกลับไปยังโปรโมชั่นเมื่อถึงเวลา เราขอการสนับสนุนและความรักจากคุณเพื่อให้ DAY6 สามารถยืนหยัดได้อย่างเต็มที่ในฐานะทีมอีกครั้ง"
ถัดมาในวันที่ 11 พวกเขาได้ปล่อยเอ็มวีเพลงไตเติ้ล "Zombie" ออกมาบนยูทูบ โดยเปิดตัวในอันดับ 8 บนเมลอนเรียลไทม์ชาร์ต (Melon's realtime chart) ที่เวลา 19.00 น.ของประเทศเกาหลี และไต่อันดับสูงสุดถึงที่อันดับ 4 ของวันที่ 12 เวลา 01.00 น. นอกจากนั้นเพลงไตเติ้ลยังขึ้นไปถึงอันดับที่ 1 หลังจากที่เปิดตัวในอันดับที่ 2 ของชาร์ตบักส์ (Bugs) และทุกเพลงในอัลบั้มยังอยู่ใน 100 อันดับแรก ของชาร์ตเมลอน, บักส์ และจีนี่ ตั้งแต่อัลบั้มถูกเผยแพร่ออกมา
เมื่อเดือนสิงหาคม 2020 เดย์ซิกซ์จะทำการเปิดตัวยูนิตย่อยของวง ประกอบด้วยสมาชิก 3 คนคือ ย็องเค, ว็อนพิล และโดอุน โดยใช้ชื่อว่า Even of Day ซึ่งจะเดบิวต์ในวันที่ 31 สิงหาคมพร้อมกับอีพี The Book of Us: Gluon – Nothing Can Tear Us Apart และเพลงไตเติ้ล "Where the Sea Sleeps" หลังจากนั้นในวันที่ 24 มกราคม 2021 Even of Day ได้จัดคอนเสิร์ตออนไลน์ Online Party Night: The Arcane Salon ในวันที่ 26 กุมภาพันธ์มีการรายงานว่าเดย์ซิกซ์จะมีการคัมแบคแบบเต็มวงในเดือยเมษายน ถัดมาในวันที่ 8 มีนาคม ซ็องจันได้ประกาศผ่านทางวีไลฟ์ว่าเขากำลังเดินทางไปเข้ากรมทหารเพื่อไปรับใช้ชาติ โดยเขาได้ทำเพลงและบันทึกเสียงสำหรับการคัมแบคที่จะถึงเรียบร้อยแล้ว
วันที่ 31 มีนาคม ช่องยูทูปของเดย์ซิกซ์ได้เผยแพร่ Epilogue Film สำหรับการคัมแบคอัลบั้ม The Book of Us: Negentropy – Chaos swallowed up in love โดยเอ็มวีไตเติ้ล "You make Me" ถูกปล่อยออกมาเมื่อวันที่ 19 เมษายน ถัดมาในวันที่ 19 เมษายน มีการประกาศว่าคัมแบคครั้งนี้ยังคงไม่มีการโปรโมต เหตุผลเนื่องจากการรับใช้ชาติของซ็องจิน หัวหน้าวง
ในเดือนมิถุนายน มีการประกาศว่าในวันที่ 5 กรกฎาคม Even of Day จะกลับมาพร้อมกับอีพีที่สอง Right Through Me และชื่อเพลงไตเติ้ลในภาษาเกาหลีว่า "뚫고 지나가요"
เมื่อวันที่ 31 ธันวาคม ค.ศ. 2021 เจประกาศผ่านทวิตเตอร์ ว่าเขาจะหยุดพักการโปรโมตในฐานะสมาชิกของวง ในวันเดียวกันนั้น JYP ได้ประกาศว่าเจได้ลาออกจากวงและออกจากต้นสังกัด เพราะสิ้นสุดสัญญา เนื่องจากเจมีปัญหาด้านเหตุผลส่วนตัว
จิระพงศ์ มีนาพระ
จิระพงศ์ มีนาพระ (11 พฤษภาคม พ.ศ. 2536 – ) เป็นนักวิ่งระยะสั้นชาวไทยที่มีความเชี่ยวชาญในระยะ 100 เมตร เขาเกิดที่จังหวัดสุราษฎร์ธานี ประเทศไทย
ในการแข่งโอลิมปิกเยาวชนฤดูร้อน 2010 ซึ่งเป็นครั้งปฐมฤกษ์ เขาจบด้วยอันดับที่ห้าในระยะ 100 เมตร
เควิน ดูแรนด์
เควิน เซิร์จ ดูแรนด์ (Kevin Serge Durand) เกิดเมื่อวันที่ 14 มกราคม ค.ศ. 1974 เป็นนักแสดงชายชาวแคนาดา เป็นที่รู้จักจากบท โจชัว ใน Dark Angel, มาร์ติน คีมี ใน Lost
อ้างอิง
1974
กรรญกฤต อรรควงษ์
กรรญกฤต อรรควงษ์ (ชื่อเล่น : ฟิล์ม) เป็นนักแสดงและนายแบบชายชาวไทย ในสังกัดช่อง 7HD มีผลงานละครที่เป็นที่รู้จักและโด่งดังอย่าง พริกกับเกลือ และ ปล้นลอยฟ้า
ประวัติ
กรรญกฤต ชื่อเดิม ณัฐกวี บุญประเสริฐ ชื่อเล่นฟิล์ม เกิดเมื่อวันที่ 25 เมษายน พ.ศ. 2538 มีบ้านเกิดอยู่ที่ต.หาดเจ้าสำราญ อ.เมือง จังหวัดเพชรบุรี บิดาชื่อณรงค์ บุญประเสริฐ มารดาชื่อชนันภัทร ขุนวิชัยชญานนท์ (ชื่อเดิมสหรัส อควงษ์) มีพี่สาว1คนชื่อไอลดา บุญประเสริฐ(ฟาร์ม) บิดาเป็นผู้ตั้งชื่อเล่นเพราะเป็นคนชอบถ่ายรูปและปลูกต้นไม้จึงตั้งชื่อเพื่อให้คล้องจองพี่น้องฟาร์มฟิล์ม  ฟิล์มจบการศึกษาระดับปริญญาตรี จากคณะบริหารธุรกิจ มหาวิทยาลัยรังสิต    งานอดิเรกที่เขาชอบทำ คือการเข้าวัดทำบุญ สมัยเด็กชอบเข้าวัดเพราะวัดบางทะลุอยู่ใกล้บ้านและปู่ย่าชอบเข้าวัด ฟิล์มจึงมีโอกาสเข้าวัดทำบุญสม่ำเสมอ ,กิจกรรมโปรดอีกอย่างคือการเดินทางแคมปิ้ง มีช่องยูทูปของตัวเองเพื่ออัปเดตไลฟ์สไตล์และเที่ยวธรรมชาติแบบลุยๆชื่อช่องว่า The Blackpacker ฟิล์มถ่ายเองและตัดต่อคลิปด้วยตัวเอง เขาชื่นชอบการออกกำลังกายโดยการวิ่ง, สีที่ชอบ คือ สีดำ, อาหารที่ชอบ คือ พิซซ่าฮาวายเอี้ยน, ผลไม้ที่ชอบ คือ กล้วย ทุเรียน มะม่วง, ของสะสมของเขา คือ การเริ่มสะสมนาฬิกาปี 38  และความสามารถพิเศษ คือ ร้องเพลง และเล่นกีต้าร์ ฟิล์มเคยมีน้ำหนักเยอะและลดได้ 20กิโล เพราะความตั้งใจที่จะมีสุขภาพที่ดี เป็นคนที่มุ่งมั่นและตั้งใจคนหนึ่ง
การทำงาน
ฟิล์ม กรรญกฤตเริ่มเข้าสู่วงการจากการมาแคสที่สถานี แล้วผ่านการแคสทันที หลังจากนั้นจึงได้เซ็นสัญญาเป็นนักแสดงที่สถานีโทรทัศน์กองทัพบกช่อง 7 ตอนนี้เขามีผลงานที่เป็นที่รู้จักคือ พริกกับเกลือ ในบทบาท "ยอดชาย" และปล้นลอยฟ้า ในบทบาท "คมกริช" และ "SKY RAIDER" ซึ่งละครปล้นลอยฟ้าถือว่าเป็นละครบู๊เรื่องแรกและการได้เป็นพระเอกหลังข่าวเต็มตัวครั้งแรกของเขาและน่ายินดีที่ได้ร่วมงานกับคุณอาฉลอง ภักดีวิจิตร ศิลปินระดับชาติ(คุณปู่ของฟิล์มชื่นชอบละครของคุณอาฉลองมาก)การร่วมงานกับคุณอาถือเป็นประสบการ์ณที่ดีมากและได้เรียนรู้การทำงานจากท่านซึ่งนับว่ากรรญกฤตเป็นอีกหนึ่งนักแสดงหน้าใหม่ที่น่าจับตามองทั้งความหล่อคมเข้ม มาดเนี้ยบ แบบไทยๆ และการแสดง
อิบัน ซาโมราโน
อิบัน ลุยส์ ซาโมราโน ซาโมรา (Iván Luis Zamorano Zamora; เกิด 18 มกราคม ค.ศ. 1967) เป็นอดีตนักฟุตบอลชาวชิลีในตำแหน่งกองหน้า เขาด้รับการยกย่องให้เป็นหนึ่งในนักฟุตบอลชาวชิลีที่ยิ่งใหญ่ที่สุด ร่วมกับมาร์เซโล ซาลัส, เลโอเนล ซันเชซ และเอลิอัส ฟิกูเอโร
เขาเคยเล่นให้แก่ทีมชาติชิลีในการแข่งขันฟุตบอลโลก 1998 และโกปาอาเมริกาสี่ครั้ง และยังเคยเล่นให้แก่ทีมชาติรุ่นอายุไม่เกิน 23 ปี ในการแข่งขันโอลิมปิกฤดูร้อน 2000 ที่ซิดนีย์ ซึ่งเขาพาทีมคว้าเหรียญทองแดงและเป็นผู้ทำประตูสูงสุดในรายการ เขาเคยเล่นให้แก่สโมสรใหญ่ในสเปนอย่างเซบิยาและเรอัลมาดริด และเคยเล่นให้แก่อินเตอร์มิลานในอิตาลี เขาเคยพาเรอัลมาดริดชนะเลิศลาลิกา ฤดูกาล 1994–95 และเป็นผู้ทำประตูสูงสุดของสโมสรในฤดูกาลนั้น นอกจากนี้ เขายังเคยพาอินเตอร์มิลานชนะเลิศยูฟ่าคัพในปี 1998 เขามีความโดดเด่นด้านความแข็งแกร่งและการเล่นลูกกลางอากาศ โดยประตูส่วนใหญ่ที่เขาทำได้มาจากการโหม่งด้วยศีรษะ ใน ค.ศ. 2004 เปเล่ได้ใส่ชื่อซาโมราโนลงในฟีฟ่า 100 ซึ่งเป็นรายชื่อนักฟุตบอลที่ดีที่สุดในโลกที่ยังมีชีวิตอยู่
ซาโมราโนได้รับฉายา แบมแบม และ อิบันเอลเทอร์ริเบิล
สโมสรอาชีพ
หลังจากที่เล่นในลีกสเปนอยู่ห้าฤดูกาล ซาโมราโนได้ย้ายมาเล่นให้แก่อินเตอร์มิลานในเซเรียอาตั้งแต่ ค.ศ. 1996 ถึง 2000 เขาได้ลงเล่นพร้อมกับเพื่อนร่วมทีมอย่างยูริ จอร์เกฟฟ์, ดิเอโก ซิเมโอเน, ฆาบิเอร์ ซาเนตติ และโรนัลโด ในตอนแรก เขาถูกกำหนดให้เป็นกองหน้าตัวหลักของทีม ซึ่งจะได้สวมเสื้อหมายเลข 9 อย่างไรก็ตาม การย้ายเข้ามาของโรแบร์โต บัจโจ ทำให้โรนัลโดต้องยกเสื้อหมายเลข 9 ให้แก่บัจโจและเปลี่ยนไปสวมเสื้อหมายเลข 10 แทน 10 นั่นทำให้ซาโมราโนไม่ได้สวมเสื้อหมายเลข 9 ตามที่คาดไว้ เขาจึงตัดสินใจสวมเสื้อที่ด้านหลังสกรีนเลข '1+8' ซึ่งผลลัพธ์ในทางคณิตศาสตร์ก็คือหมายเลข 9 ที่หมายถึงตำแหน่งกองหน้านั่นเอง เดือนพฤษภาคม ค.ศ. 1998 ซาโมราโนทำประตูขึ้นนำให้อินเตอร์และมีส่วนช่วยให้ทีมเอาชนะลาซีโอในนัดชิงชนะเลิศยูฟ่าคัพ 3–0 นอกจากนี้ ในนัดชิงชนะเลิศของฤดูกาลก่อนหน้า เขาก็ทำประตูในเลกที่สองช่วยยื้อให้เกมเข้าสู่การยิงลูกโทษได้ อย่างไรก็ตาม ซาโมราโนยิงลูกโทษพลาดจนทำให้ทีมแพ้ชัลเคอ 04 1–4
สโมสร
ตราซานดิโน
โกเบรซัล
เรอัลมาดริด
อินเตอร์มิลาน
กลุบอาเมริกา
ประเทศเอกวาดอร์ในโอลิมปิกฤดูร้อน 2020
ประเทศเอกวาดอร์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเอกวาดอร์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 7 คน เข้าร่วมการแข่งขันใน 4 ชนิดกีฬา
ฟุตบอลโลกหญิง 2019 รอบแพ้คัดออก
ฟุตบอลโลกหญิง 2019 รอบแพ้คัดออก เป็นการแข่งขันในรอบที่สองในการแข่งขันฟุตบอลโลกหญิงต่อจากรอบแบ่งกลุ่ม โดยจะเริ่มแข่งขันในวันที่ 22 มิถุนายนและสิ้นสุดในวันที่ 7 กรกฎาคมซึ่งเป็นวันแข่งขันรอบชิงชนะเลิศซึ่งจะจัดที่ปาร์กอแล็งปิกลียอแนในเมืองลียง โดยจะมีทีมที่ผ่านเข้ามารอบนี้ 16 ทีม ได้แก่ทีมชนะเลิศและรองชนะเลิศจาก 6 กลุ่ม และทีมอันดับที่สามที่ดีที่สุดอีก 4 ทีม เวลาทั้งหมดจะเป็นเวลาท้องถิ่นได้แก่เวลาออมแสงยุโรปกลาง (UTC+2)
รูปแบบการแข่งขัน
ในรอบแพ้คัดออก ถ้าผลการแข่งขันเสมอกันในเวลา 90 นาที จะมีการต่อเวลาพิเศษออกไปอีก 30 นาที โดยแบ่งเป็นครึ่งละ 15 นาที แต่ละทีมจะมีสิทธิ์ส่งตัวสำรองคนที่ 4 ได้ ถ้าหลังจากหมดเวลาพิเศษแล้วยังเสมอกันอีก จะตัดสินด้วยการดวลลูกโทษ
การประกบคู่ในรอบ 16 ทีมสุดท้าย
ในรอบ 16 ทีมสุดท้าย ทีมอันดับที่สามที่ผ่านเข้ารอบจะไปพบกับทีมชนะเลิศของกลุ่มเอ บี ซี และดี โดยการประกบคู่จะขึ้นกับว่าทีมอันดับที่สามจากกลุ่มใดผ่านเข้ารอบมา ดังนี้
ทีมที่ผ่านเข้ารอบ
สองอันดับแรกจากแต่ละกลุ่มและอันดับที่สามที่ดีที่สุดอีกสี่ทีมจะผ่านเข้าสู่รอบแพ้คัดออก
นอร์เวย์ พบ ออสเตรเลีย
<section begin=r16-2 /><section end=r16-2 />
อังกฤษ พบ แคเมอรูน
<section begin=r16-3 /><section end=r16-3 />
ฝรั่งเศส พบ บราซิล
<section begin=r16-4 /><section end=r16-4 />
สเปน พบ สหรัฐ
<section begin=r16-5 /><section end=r16-5 />
สวีเดน พบ แคนาดา
<section begin=r16-6 /><section end=r16-6 />
อิตาลี พบ จีน
<section begin=r16-7 /><section end=r16-7 />
เนเธอร์แลนด์ พบ ญี่ปุ่น
<section begin=r16-8 /><section end=r16-8 />
ความพิการทางการเรียน
ความบกพร่องทางการเรียนรู้ (learning disability) เป็นการจำแนกซึ่งรวมการทำหน้าที่หลายบริเวณซึ่งบุคคลเรียนในลักษณะปกติได้ยาก ปกติไม่ทราบว่าเกิดจากปัจจัยใด
ปัจจัยที่ไม่ทราบ คือ ความผิดปกติซึ่งมีผลต่อความสามารถรับและประมวลสารสนเทศของสมอง ความผิดปกตินี้อาจเป็นปัญหาแก่บุคคลในการเรียนเร็วเท่าหรือวิธีเดียวกับผู้ที่ไม่ได้รับผลจากความพิการทางการเรียน บุคคลที่มีความพิการทางการเรียนมีปัญหาในการดำเนินทักษะบางอย่างหรือทำภารกิจให้สำเร็จหากปล่อยให้หาวิธีการเองหรือสอนในวิธีอนุรักษ์
ปัจเจกบุคคลที่มีความพิการทางการเรียนสามารถเผชิญความท้าทายเอกลักษณ์เฉพาะซึ่งมักแพร่หลายตลอดอายุขัย ขึ้นอยู่กับประเภทและความรุนแรงของความพิการ อาจใช้การรักษาและเทคโนโลยีปัจจุบันช่วยให้ปัจเจกบุคคลเรียนยุทธศาสตร์ซึ่งจะส่งเสริมความสำเร็จในอนาคต การรักษาบางอย่างค่อนข้างเรียบง่าย ขณะที่บางอย่างซับซ้อนยุ่งยาก เทคโนโลยีปัจจุบันอาจต้องอาศัยการฝึกนักเรียนให้เป็นการสนับสนุนห้องเรียนอย่างมีประสิทธิภาพ ครู บิดามารดาและโรงเรียนสามารถสร้างแผนร่วมกันซึ่งปรับการรักษาและการปรับตัวให้เหมาะเพื่อช่วยปัจเจกบุคคลให้กลายเป็นผู้เรียนอิสระสำเร็จ นักจิตวิทยาโรงเรียนและวิชาชีพมีคุณสมบัติอื่นมักช่วยออกแบบการรักษาและการประสานการดำเนินการรักษากับครูและบิดามารดา การสนับสนุนทางสังคมอาจพัฒนาการเรียนแก่นักเรียนที่มีความพิการทางการเรียน
ปล่อยมือฉัน
"ปล่อยมือฉัน" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กันยายน พ.ศ. 2558 โดยเป็นซิงเกิลที่ 2 ในฐานะศิลปินเดี่ยว เป็นเพลงช้าอกหักและรันทดสุดๆในรอบ 12 ปีเลยทีเดียว โดยหยิบยกเรื่องราวของตัวเองมาถ่ายทอด
เนื้อหาของเพลงนี้ ที่บอกเล่าเรื่องราวในครั้งหนึ่งว่า เคยทุ่มเทความรักเพื่อใครบางคน แต่กลับต้องมาพบความจริงว่า เค้าไม่ได้มีเราเพียงคนเดียว และจะไม่ขอให้เธอเปลี่ยนใจ แต่ขอเพียงว่า “ปล่อยมือฉัน” เสียที อย่ายื้อกันต่อไปอีกเลย
จุดเด่นของเพลงนี้อยู่ที่เสียงร้องอันเป็นเอกลักษณ์ของ “หนุ่ม” ที่ถ่ายทอดอารมณ์ได้อย่างลึกซึ้งและ ลงตัวกับดนตรีร็อกที่หนักแน่นขึ้นกว่าเดิม โดยในส่วนของภาคดนตรีนั้น จะแสดงอารมณ์ความอึดอัด บีบคั้นความรู้สึก และมีช่วงที่กลับคลายความรู้สึกเหล่านั้นออกเสียจนเกือบหมดสิ้น และเริ่มกลับมาอึดอัดอีกครั้ง วนเวียนไปเรื่อยๆ เปรียบเสมือนกับคนที่กำลังทุกข์ทรมานอยู่ในวังวนของความรัก
ส่วนมิวสิควีดิโอนี้เผยแพร่ครั้งแรกในวันที่ 16 กันยายน พ.ศ. 2558 เวลา 20:00 น. กำกับโดย ดล ผดุงวิเชียร
การตอบรับ
เพลง "ปล่อยมือฉัน" ได้ติดอันดับสูงสุด 5 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 พฤศจิยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โจ เดวิส
โจเซฟ เดวิส (Joseph Davis, OBE; 15 เมษายน ค.ศ. 1901—10 กรกฎาคม ค.ศ. 1978 ในแฮมป์เชอร์) เป็นนักสนุกเกอร์และอิงลิชบิลเลียดอาชีพชาวอังกฤษ
ประวัติ
จุดสูงสุดของบิลเลียดอาชีพของเขาได้เกิดขึ้นพร้อมกับความหันมาสนใจในสนุกเกอร์และเขาได้ช่วยกันจัดตั้งเวิลด์สนุกเกอร์แชมเปี้ยนชิป (World Snooker Championship) ในปี 1927 และชนะในการแข่งขันโดยเอาชนะ ทอม เดนนิส (Tom Dennis) ซึ่งทำให้เขาได้รับเงินรางวัล 6.10 ปอนด์ เขาแข่งขันจนชนะเวิลด์แชมเปี้ยนชิปเป็นประจำทุกปีจนกระทั่งปี 1940 น้องชายของโจ เฟรด อายุน้อยกว่าเขาถึงสิบสองปี ยังเป็นนักสนุกเกอร์และได้เป็นแชมป์หลายครั้ง เมื่อโจพบเฟรดในเวิลด์แชมเปี้ยนชิป ในปี 1940 โจ ชนะไปด้วยคะแนน 37–36
หลังจากมีสงครามโลกครั้งที่สอง เวิลด์แชมเปี้ยนชิปไม่ได้ถูกจัดขึ้นเป็นเวลาห้าปี ได้มีการเริ่มต้นใหม่ในปี 1946 เดวิสได้เป็นแชมป์ครั้งที่สิบห้าติดต่อกัน และดังนั้นยังครอบครองแชมป์มาถึง 20 ปี ถึงวันที่เขาได้รับรางวัล เวิลด์แชมเปียนชิปมากกว่าผู้เล่นอื่น เขาได้สินใจแขวนคิวไปจากการแข่งข้นที่ตามมา ชัยชนะนี้ทำให้เป็นผู้เล่นที่ไม่เคยพ่ายแพ้ในประวัติศาสตร์ของเวิลด์แชมเปียน
เดวิสได้รับการพิสูจน์ว่าเขายังเป็นคนที่ชนะถึงยุค 1950 จากการชนะใน นิวส์ออฟเวิลด์แชมเปียนชิป (News of the World Championship) ที่ได้เข้าแข่งขันถึงสามครั้งในช่วงทศวรรษนี้ คู่แข่งที่ใกล้ที่สุดคือน้องชายของเขา เฟรด และเวิลด์แชมเปียนในอนาคต จอห์น พูลแมน (John Pulman) ทั้งสองได้เคยชนะถึงสองครั้ง เขาได้สร้างประวัติศาสตร์ในปี 1955 ด้วยการประสบความสำเร็จจากการทำแม็กซิมัมเบรก อย่างเป็นทางการด้วย 147 คะแนน ในสนุกเกอร์ใน เอ็กซิบิชันแมช ในเลสเตอร์ สแควร์ ฮอลส์ เป็นสถานที่สำคัญของประเทศสำหรับผู้ที่ชื่นชอบการเล่นบิลเลียด ก่อนหน้านี้เขาทำเซนจูรีเบรกครั้งแรกในปี 1930 นอกจากนี้ในช่วงทศวรรษนี้เดวิสพยายามจะทำให้เกมใหม่เป็นที่แพร่หลาย เรียกว่า สนุกเกอร์พลัส (Snooker-plus) ที่มีเพิ่มลูกอีกสองสีได้แก่สีส้มและสีม่วง ในปี 1963 เขายังได้รับรางวัลเพื่อยกย่องความกล้าหาญจาก จตุรถาภรณ์แห่งจักรวรรดิบริติช (Order of the British Empire (OBE)) เขายังคงเล่นอาชีพต่อจนถึงปี 1964
เดวิสเสียชีวิตเมื่อสองเดือนหลังจากการล้มป่วยในขณะที่ดูน้องชายแข่งขันกับ เพอร์รี แมนส์ (Perrie Mans) ในเวิลด์สนุกเกอร์แชมเปี้ยนชิป รอบรองชนะเลิศ ปี 1978 ในบ้านเกิดของเขาในเมืองวิตเวลล์ ดาร์บีเชอร์ ได้มีการทำแผ่นจารึกภาพเพื่อเป็นที่ระลึกให้แก่เขา
บรรณานุกรม
1901 1978
อนุสรณ์ ติปยานนท์
อนุสรณ์ ติปยานนท์ เป็นนักเขียน นักแปล โดยเขามีผลงานรวมเรื่องสั้นเข้ารอบสุดท้ายรางวัลซีไรท์ถึง 2 สมัย ได้แก่ รวมเรื่องสั้น เคหวัตถุ (พ.ศ. 2551) และนิมิตต์วิกาล (พ.ศ. 2554)
ผลงาน
เมืองเย็น เป็นผลงานเขียนเล่มแรกของเขา ส่วนผลงานซึ่งสร้างชื่อให้กับเขาส่วนใหญ่เป็นงานเขียนรวมเรื่องสั้นทั้งสิ้น
เขาได้ให้สัมภาษณ์กับสื่อหลายฉบับว่า เริ่มต้นจับปากกาด้วยการเป็นนักแปล แต่แล้ววันหนึ่ง เมื่อเพื่อนสนิทของเขาจากไปในเหตุการณ์ 11 กันยายน อนุสรณ์ก็ผันความสนใจที่อยากเขียนหนังสือเล่มเล็กๆ สักเล่มหนึ่งเพื่อรำลึกและอุทิศถึงเพื่อน แต่พอเขียนจริงมันกลับเพิ่มจำนวนยาวขึ้น
สมญานาม หรือคำจำกัดความที่นักอ่านในประเทศนี้มักมีต่อเขา คือ “มูราคามิเมืองไทย” นั้นเกิดขึ้นมาจากบทสัมภาษณ์ในนิตยสาร GM ฉบับที่ 364 พฤศจิกายน พ.ศ. 2551
ผลงานของอนุสรณ์มีทั้งหมด ดังนี้
หน้ากากกาย ฟอกส์
หน้ากากกาย ฟอกส์ (Guy Fawkes mask) เป็นการพรรณนาเข้าสมัยของกาย ฟอคส์ สมาชิกแผนดินปืน (Gunpowder Plot) ที่รู้จักกันดีที่สุด ในความพยายามระเบิดสภาขุนนางในกรุงลอนดอนในปี 1605 เพื่อให้เปลี่ยนพระมหากษัตริย์เป็นคาทอลิก การใช้หน้ากากบนรูปจำลองมีที่มายาวนาน โดยเป็นส่วนหนึ่งของการเฉลิมฉลองคืนกาย ฟอคส์
หน้ากากกาย ฟอกส์นั้นมาจากภาพยนตร์ฮอลลีวู้ดเรื่อง เพชฌฆาตหน้ากากพญายม (V for Vendetta) ในปี ค.ศ. 2006 ที่ตัวละครเอกสวมใส่หน้ากากใบนี้ และต่อต้านรัฐบาลเผด็จการในท้องเรื่อง โดยการเคลื่อนไหวในลักษณะการก่อการกำเริบโดยประชาชนที่ใช้สัญลักษณ์หน้ากากกาย ฟอกส์นี้ ที่เป็นที่รู้จักกันดีคือ กรณียึดวอลล์สตรีทในปี 2011 ที่นครนิวยอร์ก สหรัฐอเมริกา
การใช้ในการประท้วง
ในปี 2006 กลุ่มคู่ปรปักษ์สวมหน้ากากกาย ฟอคส์เผชิญหน้ากันนอกสำนักงานดีซีคอมมิกส์ กลุ่มที่นำโดยนักอนาธิปไตยฝ่ายซ้าย อดัม ไวส์มันน์กำลังประท้วงต่อภาพยนตร์ เพชฌฆาตหน้ากากพญายม อีกกลุ่มหนึ่งนำโดยนักอิสรนิยม ท็อดด์ ซีวีย์ ประท้วงกลับต่อผู้ประท้วงกลุ่มแรก โดยสนับสนุนดีซีคอมมิกส์ และหน้ากากของพวกเขาได้รับการจัดหาโดยลูกจ้างของไทม์วอร์เนอร์
สำหรับในประเทศไทย หน้ากากใบนี้ปรากฏครั้งแรกเมื่อวันที่ 18 ตุลาคม 2012 ที่กลุ่มนักศึกษามหาวิทยาลัยต่าง ๆ ได้เคลื่อนไหวต่อต้านนกรณีมหาวิทยาลัยนอกระบบ โดยมีรณรงค์ให้ผู้ที่เข้าร่วมด้วยเปลี่ยนรูปประวัติเป็นรูปสวมหน้ากากกาย ฟอกส์ เมื่อต้นปี 2013 มีการประท้วงที่ช่อง 3 ยุติออกอากาศละครโทรทัศน์เรื่อง เหนือเมฆ 2 มือปราบจอมขมังเวทย์ อย่างกะทันหัน และเมื่อกลางปีเดียวกัน มีการเคลื่อนไหวทางเฟซบุกและเคลื่อนไหวบนท้องถนน อ้างว่าเพื่อต่อต้านรัฐบาลยิ่งลักษณ์ ชินวัตร และระบอบทักษิณ
อ้าว
"อ้าว" เป็นซิงเกิลลำดับที่ 4 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 9 สิงหาคม พ.ศ. 2559
เพลงนี้มีความกวนประสาทอยู่ลึก ๆ ด้วยความที่เนื้อหาค่อนข้างกระแทกอยู่แล้วในช่วงท่อนฮุค มีความแสบ มีความปากร้ายตลอดเวลา ส่วนสไตล์ของดนตรีเพลงนี้ มีไลน์คีย์บอร์ดเพิ่ม และใส่ซินธิไซเซอร์เพิ่มสีสันให้เพลง
เพลงนี้เป็นอีกมุมมองหนึ่งของคนรัก ๆ เลิก ๆ คนที่มองอีกคนว่าเป็นของตาย และโดนทำซ้ำ ๆ จนรับไม่ไหว ซึ่งเหมือนจะเป็นเพลงของคนแพ้เช่นเคยครับ แต่คนแพ้ ไม่เศร้า และใช้ถามคนนิสัยไม่ดีในชีวิตคนนั้นว่าจะกลับมาอีกกี่รอบ
การตอบรับ
เพลง อ้าว ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 28 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ดาวอร์ ชูเกร์
ชูเกร์เล่นในตำแหน่งกองหน้าตัวเป้า เขาเล่นให้กับทีม เซบิยา, เรอัลมาดริด , อาร์เซนอล รวมทั้งทีมชาติโครเอเชียด้วย และ เขายังเป็นดาวซันโวสูงสุดของทีมชาติโครเอเชีย ยิงไปทั้งหมด 45 ประตู ชูเกร์เป็นตัวหลักในการนำทีมชาติโครเชียคว้าที่ 3 ในฟุตบอลโลก 1998 และได้เป็นดาวซันโวสูงสุดประจำทัวร์นาเมนต์โดยยิงไป 6 ประตู
จอกกาลิกส์ของพระสังฆราชฌอง บัปติสต์ ปัลเลอกัวส์
จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 ถึงปี พ.ศ. 2405 หลังจากมรณะกรรมของพระสังฆราชฌอง บัปติสต์ ปัลเลอกัวส์ เมื่อวันที่ 18 มิถุนายน พ.ศ. 2405 จอกกาลิกส์ชิ้นนี้ก็ได้ถูกเก็บรักษาไว้ที่หอจดหมายเหตุ อัครสังฆมณฑลกรุงเทพฯ จนกระทั่งในวันที่ 21 พฤศจิกายน พ.ศ. 2562 ได้ถูกนำออกมาประกอบพิธีมิสซาบูชาขอบพระคุณอีกครั้งในโอกาสที่สมเด็จพระสันตะปาปาฟรังซิสเสด็จเยือนประเทศไทย ณ สนามศุภชลาศัย สนามกีฬาแห่งชาติ และในวันที่ 22 พฤศจิกายน พ.ศ. 2562 ณ อาสนวิหารอัสสัมชัญ บางรัก
ศิลปะ
จอกกาลิกส์ของพระสังฆราชฌอง บัปติสต์ ปัลเลอกัวส์ใบนี้ ได้ถูกออกแบบด้วยศิลปะยุคบารอก จากด้านบนจะปรากฏรูปนักบุญยอแซฟโอบอุ้มพระกุมารแนบกาย รูปที่สองคือพระนางมารีย์พรหมจารีมีพระจิตเจ้าในรูปลักษณ์ของนกพิราบประทับอยู่กลางพระอุระของพระนาง รูปที่สามคือรูปนักบุญยอห์น อัครสาวก โดยทั้งสามรูปถูกล้อมรอบด้วยเถาองุ่น และคั่นกลางแต่ละรูปด้วยดอกลิลลี่สีน้ำเงิน
ในส่วนด้ามจับประดับด้วยลวดลายของทูตสวรรค์เครูบิม 6 องค์ เรื่อยลงมาจนถึงฐาน ประกอบไปด้วยสัญลักษณ์ทางศาสนาคือ รูปพระเยซูเจ้าทรงถูกตรึงบนไม้กางเขน รูปลูกแกะของพระเจ้าหมอบอยู่บนหนังสือวิวรณ์ และรูปแม่นกแพลิแกนกำลังจิกเนื้อตัวเองเพื่อให้ลูกนกได้ดื่มเลือด ซึ่งทั้งสามรูปนี้สื่อถึงการเสียสละของพระเยซูเจ้าซึ่งนำไปสู่การไถ่กู้มนุษยชาติและศีลมหาสนิท สุดท้ายในบริเวณฐานประดับด้วยทูตสวรรค์สามองค์กำลังอยู่ในอิริยาบถของการภาวนาที่แตกต่างกัน
วัสดุ
ในส่วนของวัสดุที่ผลิตจอกกาลิกส์นี้ ทำขึ้นจากเงินตลอดทั้งใบ ส่วนสีทองนั้นทำขึ้นด้วยกรรมวิธีเคลือบเงินโดยใช้ปรอทละลายทองคำทำให้เป็นของเหลว แล้วทาลงบนถ้วยเงินที่ต้องการจะเคลือบ จากนั้นไล่ปรอทออกโดยใช้ความร้อนเรียกว่า กะไหล่ทอง จะมีเพียงบางตำแหน่งเท่านั้นที่ยังคงสีเงินไว้ เพื่อให้เห็นถึงความโดดเด่นของชิ้นงาน ปัจจุบันถูกเก็บรักษาไว้ที่ หอจดหมายเหตุ อัครสังฆมณฑลกรุงเทพฯ
การส่งทหารกลับเข้าไรน์ลันท์
การส่งทหารกลับเข้าไรน์ลันท์ (Rheinlandbesetzung) โดยกองทัพเยอรมัน เกิดขึ้นเมื่อวันที่ 7 มีนาคม ค.ศ. 1936 เมื่อกองทัพเยอรมันได้เคลื่อนทัพเข้าสู่ไรน์ลันท์ ครั้งนี้เป็นเรื่องที่สำคัญเพราะเป็นการละเมิดเงื่อนไขของสนธิสัญญาแวร์ซายและสนธิสัญญาโลคาร์โน เป็นครั้งแรกนับตั้งแต่สิ้นสุดของสงครามโลกครั้งที่หนึ่งที่ทหารเยอรมันเคยอยู่ในภูมิภาคนี้ การยึดครองเขตปลอดทหารได้เปลี่ยนความสมดุลของอำนาจในยุโรปจากฝรั่งเศสไปยังเยอรมนี และทำให้เยอรมนีสามารถแสวงหานโยบายที่ก้าวร้าวในยุโรปตะวันตกที่เป็นไปได้ที่สถานะเขตปลอดทหารในไรน์ลันท์ได้ยุติลงไปแล้ว
ท่อเลือดแดงโป่งพอง
โรคท่อเลือดแดงโป่งพอง (Aortic aneurysm) เป็นภาวะที่หลอดเลือดแดงใหญ่เอออร์ตาโป่งพองหรือขยายขนาดมากกว่า 1.5 เท่าของปกติ มักเกิดจากผนังหลอดเลือดเอออร์ตาบริเวณนั้นบอบบาง เมื่อหลอดเลือดโป่งพองเกิดขึ้นอาจมีอาการรู้สึกปวดหรือไม่สบายท้องหรือหน้าอก มีก้อนเต้นที่ท้อง หากหลอดเลือดบริเวณที่โป่งพองนี้แตกออกทำให้มีการปวดอย่างรุนแรง เลือดออกภายในอย่างรุนแรง และหากไม่ได้รับการรักษาอย่างทันทีจะเสียชีวิตได้
เธอกับฉันเพื่อนกันหนึ่งสัปดาห์
เธอกับฉันเพื่อนกันหนึ่งสัปดาห์ เป็นการ์ตูนญี่ปุ่น เขียนโดย มัทฉะ ฮาซึกิ ลงตีพิมพ์ในนิตยสารGangan Joker ของบริษัทสแควร์เอนิกซ์ ระหว่างวันที่ 21 มกราคม พ.ศ. 2555 ถีงวันที่ 22 มกราคม พ.ศ. 2558 ตีพิมพ์ครั้งแรกในรูปแบบการ์ตูนเรื่องสั้นในนิตยสารฉบับเดือนกันยายน พ.ศ. 2554 ได้รับการจัดพิมพ์รวมเล่มเป็นหนังสือการ์ตูนรวม 7 เล่ม ได้รับการดัดแปลงเป็นภาพยนตร์การ์ตูนโทรทัศน์โดยสดูดิโอ Brain's Base ออกอากาศระหว่างวันที่ 6 เมษายน ถึงวันที่ 22 มิถุนายน พ.ศ. 2557 และได้รับการดัดแปลงเป็นภาพยนตร์ไลฟ์แอ็คชันออกฉายเมื่อวันที่ 18 กุมภาพันธ์ พ.ศ. 2560
เนื้อเรื่อง
ฮาเสะ ยูกิ นักเรียนชั้น ม. ปลายสังเกตว่าฟุจิมิยะ คาโอริที่เป็นเพื่อนร่วมชั้นมักจะอยู่ตัวคนเดียวและดูเหมือนจะไม่มีเพื่อน จึงเข้าหาเพื่อขอเป็นเพื่อนกับคาโอริ ทว่าคาโอริได้เผยว่าเธอจะสูญเสียความทรงจำเกี่ยวกับเพื่อนสนิทในทุกๆวันจันทร์ แต่ยูกิก็ยังคงพยายามที่จะขอเป็นเพื่อนกับคาโอริอีกครั้งในทุกๆสัปดาห์
หนังสือการ์ตูน
มัทฉะ ฮาซึกิเขียนเริ่มเขียนเรื่องเธอกับฉันเพื่อนกันหนึ่งสัปดาห์ในรูปแบบการ์ตูนเรื่องสั้น ตีพิมพ์ครั้งแรกในนิตยสาร Gangan Joker ฉบับเดือนกันยายน พ.ศ. 2554 หลังจากนั้นจึงได้เขียนเป็นการ์ตูนเรื่องยาวตีพิมพ์ในนิตยสาร Gangan Joker ตั้งแต่วันที่ 21 มกราคม พ.ศ. 2555 จนกระทั่งตีพิมพ์ถึงตอนจบหลังจากนั้นสามปี ในนิตยสาร Gangan Joker ฉบับเดือนกุมภาพันธ์ พ.ศ. 2558 ที่จำหน่ายในประเทศญี่ปุ่นเมื่อวันที่ 22 มกราคม พ.ศ. 2558 ต่อมามีตอนพิเศษตีพิมพ์ในนิตยสารฉบับเดือนพฤษภาคม พ.ศ. 2558 ซึ่งจำหน่ายเมื่อวันที่ 22 เมษายน พ.ศ. 2558
เธอกับฉันเพื่อนกันหนึ่งสัปดาห์ได้รับการจัดพิมพ์รวมเล่มเป็นหนังสือการ์ตูนรวม 7 เล่ม เล่มแรกวางจำหน่ายเมื่อวันที่ 22 มิถุนายน พ.ศ. 2555 เล่มสุดท้ายวางจำหน่ายเมื่อวันที่ 22 เมษายน พ.ศ. 2558
เนสลีชาห์ ซุลตาน
ฟัตมา เนสลีชาห์ ซุลตาน (ตุรกีออตโตมัน: فاطمه نسل شاہ سلطان‎; 4 กุมภาพันธ์ พ.ศ. 2464 – 2 เมษายน พ.ศ. 2555) เป็นเจ้าหญิงออตโตมัน เป็นพระธิดาของเชห์ซาเด เออเมร์ ฟารุก กับซาบีฮา ซุลตาน ด้วยเหตุนี้พระองค์จึงเป็นพระราชนัดดาของเคาะลีฟะฮ์อับดุลเมจิดที่ 2 กับเชห์ซูวาร์ ฮานึม พระมเหสีองค์แรก และเป็นพระราชนัดดาของสุลต่านเมห์เมดที่ 6 กับนาซีเคดา คาดึน พระมเหสีองค์แรก
หลังราชวงศ์ออตโตมันล่มสลาย เนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส
พระประวัติ
เจ้าหญิงเนสลีชาห์เป็นพระธิดาพระองค์แรกจากทั้งหมดสามพระองค์ของเชห์ซาเด เออเมร์ ฟารุก (Șehzade Ömer Faruk) กับซาบีฮา ซุลตาน (Sabiha Sultan) พระชนกและพระชนนีต่างเป็นชนชั้นเจ้า พระชนกเป็นพระราชโอรสในเคาะลีฟะฮ์อับดุลเมจิดที่ 2 ส่วนพระชนนีเป็นพระราชธิดาในสุลต่านเมห์เมดที่ 6 หลังการล่มสลายของราชวงศ์ออตโตมันเนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส
เสกสมรส
หลังเกิดการปฏิวัติเดือนกรกฎาคม พ.ศ. 2495 มุฮัมมัดพระภัสดาถูกเลือกเป็นประธานผู้สำเร็จราชการแทนพระองค์ที่มีอยู่สามคน ต่อมากลุ่มผู้สำเร็จราชการแทนพระองค์สามคนถูกยุบเมื่อวันที่ 7 กันยายน พ.ศ. 2495 มุฮัมมัดจึงกลายเป็นผู้สำเร็จราชการแทนพระองคืเพียงพระองค์เดียว ส่วนเนสลีชาห์ในฐานะพระชายาของเจ้าชายผู้สำเร็จราชการได้กลายเป็นพระราชินีโดยพฤตินัย ด้วยเหตุนี้พระองค์จึงเสด็จพระกอบพระกรณียกิจเกี่ยวกับงานการกุศลของพระสวามี และทรงร่วมเข้าแข่งขันกีฬาโปโลและเทนนิสระดับนานาชาติ
หลังการเปลี่ยนแปลงการปกครอง
หลังการดำรงตำแหน่งในการเป็นผู้สำเร็จราชการแทนพระองค์ของเจ้าชายมูฮัมหมัด ท้ายที่สุดอียิปต์ก็ทำการปฏิวัติยกเลิกระบอบสถาบันพระมหากษัตริย์อย่างเป็นทางการเมื่อวันที่ 18 มิถุนายน ค.ศ. 1953 ต่อมาในปี ค.ศ. 1957 พระสวามีและพระองค์ถูกจับกุมด้วยข้อหาวางแผนต่อต้านนายพลกาเมล อับเดล นัสซอร์ ในเวลาต่อมาทั้งสองได้ถูกเนรเทศอีกครั้งซึ่งครั้งนี้เจ้าหญิงฟัตมาทรงพำนักในยุโรประยะหนึ่ง ก่อนที่จะเสด็จนิราศไปประทับในนครอิสตันบูล ประเทศตุรกี จนท้ายที่สุดเจ้าชายโมฮัมหมัดได้สิ้นพระชนม์ลงที่นั้นในปี ค.ศ. 1979
เจ้าหญิงฟัตมา เนสลีชาห์ ทรงใช้ชีวิตบั้นปลายพระชนม์พำนักอยู่ในนครอิสตันบูลร่วมกับพระธิดาที่ไม่เสกสมรสคือ เจ้าหญิงอิกบาล และเป็นพระบรมวงศานุวงศ์ชั้นสูงองค์สุดท้ายของราชวงศ์ออตโตมัน
สิ้นพระชนม์
เจ้าหญิงฟัตมา เนสลีชาห์ เจ้าหญิงองค์สุดท้ายของราชวงศ์ออตโตมัน สิ้นพระชนม์เมื่อวันจันทร์ที่ 2 เมษายน ค.ศ. 2012 ด้วยพระอาการพระหทัยพิการ สิริพระชนมายุได้ 91 พรรษา และมีพิธีฝังพระศพในวันอังคารที่ 3 เมษายนปีเดียวกัน ณ นครอิสตันบูล อดีตราชธานีของจักรวรรดิออตโตมัน
เริม
โรคเริม (Herpes simplex) โรคเริมเป็นโรคผิวหนังที่เกิดจากเชื้อไวรัส ชื่อ "Herpes simplex" ซึ่งเชื้อไวรัสตัวนี้มีอยู่ 2 ชนิด คือ ชนิดที่ทำให้เกิดแผล (cold sore) ที่พบบริเวณริมฝีปาก ทั้งบนและล่าง หรือมุมปาก พบได้ทั้งในเด็กและผู้ใหญ่ และชนิดที่มักจะพบเริมบริเวณอวัยวะเพศ พบในผู้ใหญ่มากกว่าเด็ก ลักษณะอาการแบ่งได้เป็นหลายระยะ โดยจะเริ่มจากความรู้สึกคันหรือเจ็บยิบๆบริเวณที่จะเกิดแผล แล้วจะมีผื่น กลายเป็นกลุ่มของตุ่มน้ำใสซึ่งภายหลังจะรวมตัวกันอยู่บนผิวหนังประมาณ 1-2 วัน จากนั้นตุ่มน้ำใสนี้ จะแตกออก และตกสะเก็ดแต่บางรายอาจเป็นนานกว่านั้นเกือบถึง 1 สัปดาห์ ทั้งนี้เราไม่สามารถกำจัดเชื้อไวรัสเริมได้เด็ดขาด แต่เชื้อจะมีระยะพักตัว ซึ่งมักพักตัวอยู่ในเส้นประสาท และก่อให้เกิดตุ่มใสขึ้นอีกได้เสมอๆ ซึ่งขึ้นกับปัจจัยต่างๆ เช่น ภูมิคุ้มกันลดลง ความเครียดทางกายหรือจิตใจ ช่วงประจำเดือน เป็นต้น
ชนิดของไวรัสเริม
ในทางการแพทย์สามารถแยกเชื้อไวรัสที่เป็นสาเหตุของโรคเริมเป็น 2 ชนิดคือ
การติดต่อ
เริมทั้ง 2 ชนิดนี้ ติดต่อกันได้ทางการสัมผัสโดยตรง เช่น การใช้แก้วน้ำร่วมกัน การจูบกันและติดต่อทางเพศสัมพันธ์ และโดยการสัมผัสสิ่งของที่ผู้มีเชื้อใช้ เช่น ผ้าเช็ดตัว ช้อน เป็นต้น
การเกิดโรคซ้ำ
อาการแผลของเริมนี้อาจเกิดเป็นซ้ำได้อีก เนื่องจากเชื้อไวรัสเริมนี้จะเข้าไปหลบซ่อนตัวอยู่ในปมประสาท (ganglion) และมักจะทำให้เป็นเริมซ้ำที่บริเวณเดิม หรือใกล้เคียงกับตำแหน่งเดิมเสมอ ปัจจัยที่ทำให้เป็นเริมซ้ำได้อีกมีดังนี้
ลักษณะของโรคเริม
เมื่อเชื้อไวรัสเข้าสู่ร่างกายประมาณ 6-8 วัน จะทำให้ผิวบริเวณนั้นเกิดตุ่มน้ำพองใสเป็นกลุ่ม ๆ กลุ่มละ 2-10 เม็ด  ซึ่งเป็นช่วงที่สามารถติดต่อไปสู่ผู้อื่นได้  ผู้ป่วยจะมีอาการคันหรือแสบร้อนรอบ ๆ  ตุ่มใสนี้  ซึ่งต่อมาจะแตกออกเป็นแผลตื้น ๆ หลายแผลติดกัน ตกเสก็ด และหายไปในที่สุด ซึ่งมักจะไม่ก่อให้เกิดแผลเป็น
เริมอวัยวะเพศ
โรคเริมอวัยวะเพศนี้ มีอัตราการติดต่อสูง  ซึ่งโดยมากมักจะเกิดจากการมีเพศสัมพันธ์กับผู้ที่เป็นโรคนี้อยู่  การใช้ถุงยางอนามัยก็ไม่สามารถป้องกันได้ทีเดียว
วิธีการรักษา
ซึ่งเป็นยากลุ่มที่ฤทธิ์ยับยั้งการเพิ่มจำนวนของเชื้อไวรัสเฮอร์ปีส์ โดยควรใช้ให้เร็วที่สุดก่อนที่ไวรัสจะเพิ่มจำนวน คือ ช่วงที่เริ่มรู้สึกคันๆ เจ็บๆ ที่บริเวณที่น่าจะเป็น หรือเคยเป็นมาก่อน (ช่วงที่ตุ่มน้ำใสแตกออกเป็นแผลคือ ช่วงที่ไวรัสหยุดเพิ่มจำนวน) และถ้านอนหลับพักผ่อนเพียงพอ อาจหายเองได้ใน 2-3 วัน
วันทหารม้า
วันทหารม้า ตรงกับวันที่ 4 มกราคมของทุกปี เพื่อให้ประชาชนชาวไทยได้เห็นถึงความสำคัญของวีรกรรมที่บ้านพรานนก ในสมัยกรุงศรีอยุธยา ของสมเด็จพระเจ้าตากสินมหาราช ในขณะยังเป็นพระยาวชิรปราการ